CELEX: 32006R0463
Language: hu
Date: 2006-03-21
Title: A Bizottság 463/2006/EK rendelete ( 2006. március 21. ) a tojás- és baromfihús-ágazat kiviteli engedélyeinek kiállítási időpontjait illetően az 596/2004/EK és a 633/2004/EK rendeletek alóli, 2006-ra vonatkozó eltérésről

22.3.2006   
            
            
               HU
            
            
               Az Európai Unió Hivatalos Lapja
            
            
               L 83/3
            
         
      A BIZOTTSÁG 463/2006/EK RENDELETE
   
   (2006. március 21.)
   a tojás- és baromfihús-ágazat kiviteli engedélyeinek kiállítási időpontjait illetően az 596/2004/EK és a 633/2004/EK rendeletek alóli, 2006-ra vonatkozó eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre (1) és különösen annak 3. cikke (2) bekezdésére,
   tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre (2) és különösen annak 3. cikke (2) bekezdésére,
   mivel:
   
               (1)
            
            
               Mind a tojáságazat kiviteliengedély-rendszere végrehajtására vonatkozó részletes szabályok megállapításáról szóló 596/2004/EK bizottsági rendelet (3) 3. cikkének (3) bekezdése, mind a baromfihús-ágazatban a kiviteli engedélyek rendszerének végrehajtására szolgáló részletes szabályok megállapításáról szóló 633/2004/EK bizottsági rendelet (4) 3. cikkének (3) bekezdése előírja, hogy a kiviteli engedélyek kiállítása az engedélykérelem beadásának hetét követő hét szerdáján történjék meg, amennyiben a Bizottság ez időszak alatt nem hoz különleges intézkedést.
            
         
               (2)
            
            
               A 2006. év munkaszüneti napokat és az Európai Unió Hivatalos Lapjának e napokon való rendhagyó közzétételét figyelembe véve kitűnik, hogy a kérelmek beadása és az engedélyek kiállítása közötti időszak túl rövid a piac megfelelő irányításának biztosításához. Ezért ezt az időszakot meg kell hosszabbítani.
            
         
               (3)
            
            
               Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 596/2004/EK rendelet 3. cikkének (3) bekezdésétől, illetve a 633/2004/EK rendelet 3. cikkének (3) bekezdésétől eltérően a 2006. évre szóló engedélyek kiadása az e rendelet mellékletében feltüntetett időpontokban történik.
   Ez az eltérés annyiban kerül alkalmazásra, amennyiben az 596/2004/EK rendelet 3. cikkének (4) bekezdésében, illetve a 633/2004/EK rendelet 3. cikkének (4) bekezdésében említett egyetlen különleges intézkedés sem kerül alkalmazásra az említett kiállítási időpontok előtt.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. március 21-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 282., 1975.11.1., 49. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 282., 1975.11.1., 77. o. A legutóbb az 1913/2005/EK rendelettel módosított rendelet.
   
      (3)  HL L 94., 2004.3.31., 33. o. Az 1475/2004/EK rendelettel (HL L 271., 2004.8.19., 31. o.) módosított rendelet.
   
      (4)  HL L 100., 2004.4.6., 8. o. Az 1498/2004/EK rendelettel (HL L 275., 2004.8.25., 8. o.) módosított rendelet.
   
      MELLÉKLET
      
                  Az engedélykérelmek beadási időszakai
               
               
                  Kiállítási időpontok
               
            
                  2006. április 10–14.
               
               
                  2006. április 20.
               
            
                  2006. április 24–28.
               
               
                  2006. május 4.
               
            
                  2006. május 1–5.
               
               
                  2006. május 11.
               
            
                  2006. május 29–2006. június 2.
               
               
                  2006. június 8.
               
            
                  2006. augusztus 7–11.
               
               
                  2006. augusztus 17.
               
            
                  2006. október 23–27.
               
               
                  2006. november 3.
               
            
                  2006. december 18–22.
               
               
                  2006. december 28.
               
            
                  2006. december 25–29.
               
               
                  2007. január 5.